LidanRubinov/Halacha-QA huggingface dataset:
שאלה: ת על מעון: יש לי מעון לתינוקות. אחת האמהות החליטה שהיא רוצה להוציא את התינוק שלה באמצע השנה ואכן הוציאה אותו לפרק זמן של ששה ימים. לאחר מכן, התחרטה וביקשה להחזיר ואכן נענתי לה. כעת כשהיא באה לשלם על החודש הזה, נשאלת השאלה, האם אני יכול לגבות ממנה על חודש מלא או להוריד לה על הששה ימים הללו?
תשובה: לדעתי כיון שהוצאת הילד מהמעון היה בהסכמתך, לכן מצד הדין אין אתה יכול לגבות ת עבור הששה ימים הללו, אלא אם כן בחוזה ביניכם כתוב דברים אחרים.
שאלה: עירוב בתלתלית: האם ניתן להשתמש בתלתלית גדר תיל מגולגלת לעירוב?
תשובה: תלתלית אינה נחשבת למחיצה (לענין עירוב) משום שבדרך כלל יש מרווחים בין טבעות הסליל העולים על שלושה טפחים. במקרה וצופפו את התלתלית כך שהמרוחים קטנים יותר, היא תהיה כשרה לעירוב, אם גובהה 10 טפחים (80 ס"מ) לפחות. (ראה ביאור הלכה שסב, ה ד"ה ואפילו. והלכה כסדרה כרך ד עמ' 91). הרב מנחם פרל
שאלה: דרגות קושי בגמרות: אני רוצה לשאול את הרב אם קיים סולם קושי לגמרות, האם ישנם גמרות שנחשבות לקלות שמומלץ למתחילים, ואם כן מהן?
תשובה: יש גמרות שהסוגיות בהם קלות יותר ובדרך כלל קצרות יותר. אתה יכול להתחיל ללמוד מסכת תענית או מסכת מגילה. גם מסכת ברכות עד פרק שישי קלה ללמוד. עלה והצלח.
שאלה: מצב ירקות העלים כיום: 1. האם כיום, לאחר הגירוש, חל שינוי לרעה בנוכחות תולעים בירקות "גוש קטיף " למיניהם? 2. כיום הרבה חברות שיש להם שם, הם מציינות שצריך עדיין לבדוק מתולעים ולהשרות בתוך מי סבון. האם זה נכון או רק כדי למנוע תביעות משפטיות. מה הכלל בדברים אלו? 3. האם הרב יכול לדרג את החברות שמגדלות את ירקות העלים הנקיים ביותר מתולעים? 4. קראנו בספר של הרב משה ויא, ומאוד נבהלנו. האם באמת הרב מסכים עם כל מה שנאמר שם? ( כוונתו בעיקר לדברים שהם מיעוט המצוי ( כגון חומוס ושעועית וכדו ). כי ברור לכולם למשל, שאף אחד לא עוברים שעועית - שעועית ומסתכלים עליה.
תשובה: 1. המציאות קשה יותר מכיוון שהחקלאים אינם במקומם וזה גורם לשינויים בצורות גידול וממילא עד שלומדים את המערכת מחדש ישנה התרבות חרקים. 2. אינני יכול לענות לשאלה זו. אולם באופן עקרוני כל חברה שמפרסמת תנאי בכשרות חייבים לקיים את התנאי שהרי על דעת הם פרסמו את הדברים, ומי שלא עושה את מה שכתבו החברות הוא מסתכן באכילת איסור. 3. יצא דרוג לפני שנה מטעם הרבנות הראשית: 1. חסלט, 2. גלאט 3. עלי הבשור. אינני יודע אם היו שינויים. 4. אינני יכול לענות בצורה כוללת, אם תשאלו באופן פרטני על דבר מסויים אשתדל לענות. בברכת התורה והארץ הרב יהודה הלוי עמיחי
שאלה: מתן שם לילוד: בשעה טובה נולדו לנו תאומים. אני חפץ לקרוא לבן ע"ש אבי (יעקב ע"ה). אשתי רוצה להוסיף שם נוסף אורי (בחולם) ובכוונתה לקרוא לו בשני השמות. האם יש צורך בשני שמות, האם מותר להוסיף שם על שם תנכ"י?
תשובה: אפשר לתת שם אחד לילד אולם אם אתם רוצים לתת שתי שמות אין שום בעיה בכך. כמו כן, מותר להוסיף שם על שם מהתנ"ך. מזל טוב ושתזכו לגדלם לתורה, חופה ומעשים טובים. הרב בנימין במברגר
שאלה: כשרות במשחק באינטרנט: האם מותר לשחק במשחק אינטרנט שמכינים בו פיצה שיש בה תוספת של נקניק בשרי?
תשובה: חינוך הינו דבר מורכב שעליו אנו עמלים רבות. בין חינוכו של אדם את עצמו ובין חינוכו את ילדיו תלמידיו. ומהו דרך החינוך, כיצד מחנכים? דרכים רבות הן לחינוך, אולם דרך החינוך הבסיסית ביותר הינה התרגלות לעשיית טוב (אגרות הראי"ה, מסילת ישרים ועוד מקורות רבים). ברור לכל בר דעת כי משחק המרגיל את האדם לרצוח את הוריו אינו משחק ראוי, מפני שמשחק זה בונה בנפשו יחס שאינו ראוי כלפי הוריו, וכן הלאה בשאר דברים רעים ומקולקלים. כך שאם אנו מבינים כי בישול בשר בחלב ואכילתם הינו מעשה רע, ודאי שלא ראוי כי נשחק אותו,מפני שבכך נתרגל בנפשנו שלא לסלוד מהדבר. ככלל ראוי להתרגל שדבר שהתורה אוסרת אותו עלינו, כנראה שהוא רע ומקולקל לנפשנו וממילא לא נרצה לצפות בו וכו'. הרב שמואל הולשטיין
שאלה: מעבר יום בתאריך העברי: לפי התאריך העברי, היום עובר בזמן השקיעה או בצאת הכוכבים?
תשובה: בצאת הכוכבים.
שאלה: צילומים הדפסות במקום עבודה: אני סטודנטית שנה א ויש לי המון הוצאות על צילומים של חומר והדפסות רבות. האם מותר לי לתת לדודה שלי כמה דברים להדפיס עבורי במקום עבודתה? יש לציין שהיום כמעט בכל מקום עבודה,אנשים מדפיסים דברים אישיים,ללא כל אישור מהמנהל. האם זה נחשב ל"גזל"?
תשובה: גם אם כולם עושים את זה עדיין אסור לגזול. יש לשאול את המנהל ואם הוא אוסר הרי זה גזל. צריך לדעת שלא בכל מקום יש למנהל סמכות להתיר ואז גם אם הוא הרשה לצלם או להדפיס זה עדיין אסור.
שאלה: לימוד פיתוח קול לנשים: בעברי למדתי פיתוח קול שנים, ולאחרונה פנו אלי ללמד (רק נשים). אני מלמדת בבית בשעות שבעלי אינו נמצא, וכך אין גברים בבית. 1. האם מותר לי ללמד נשים פיתוח קול, למרות שסביר להניח שמתישהו ישירו בפני גברים קהל מעורב? 2. האם מותר ללמד אשה שמצהירה בגלוי שברצונה לשיר בפני גברים קהל מעורב? 3. האם מותר ללמד אישה דתית, שסביר להניח שלא תשיר בפני גברים? 4. האם יש תנאים מסויימים בהם מותר לי ללמד?
תשובה: אם אינך יודעת בודאות על מישהי שתעשה איסור אינך צריכה להימנע מללמדה. אם מישהי מכריזה בריש גלי שתשיר בפני גברים יש להימנע מללמדה שזהו סיוע לדבר עבירה.
שאלה: שכחתי להדליק נרות שבת: התארחתי אצל משפחה בשבת ושכחתי להדליק נרות שבת. האם אני מחויבת להדליק נר נוסף כל שבת בגלל ששכחתי להדליק או שמכיוון שהתארחתי אצל משפחה שכן הדליקה נרות אני פטורה מהעניין?
תשובה: פטורה, כיוון שלא ישבת בחושך, סוף-סוף היה שם אור. בכלל, ישנה דעה שמתארחת לא מברכת על נרותיה, משום שיוצאת ידי חובת הדלקת בעלת הבית, אם כן ודאי שאין לכנוס אותה שתדליק נר נוסף.
שאלה: יחוד ברכב: 1. האם חל דין איסור יחוד על גבר ואישה ברכב? (רק שניהם. ללא אנשים נוספים!) 2. האם יש הבדל אם יושבים אחד במושב הנהג ואחת במושב האחורי? 3. האם יש הבדל בין יום ללילה? 4. והבדל בין נשוי ה לרווק ה?
תשובה: ככלל לא ראוי לגבר ואשה זרים לשהות יחד במכונית. אבל אם הנסיעה היא במקום שיש עוברים ושבים והחלונות שקופים וללא ווילונות כך שאפשר בנקל לראות את הנעשה בתוך הרכב, מותר. וממילא מובן שבשעות הלילה שאי אפשר לראות את הנעשה ברכב אסור מדין ייחוד, ואין הבדל בין אשה נשואה לאשה רווקה. ואין שום הבדל אם יושבים במושבים הקדמיים או אחד בקדמי ואחת באחורי.
שאלה: העברת עצים בשמיטה : בגינתנו שבחבל לכיש מספר רב של עצי פרי, ולאחרונה נמכר הבית. מספר עצים בודדים הינם בעלי ערך סנטימנטלי רב עבורנו, ורצינו לדעת האם מותר להוציאם מן האדמה ולהעבירם למצע מנותק ובבוא העת בתום שנת השמיטה להעבירם לגינה החדשה בע"ה? (וכן ברצוני לדעת האם האיסור הינו מדרבנן או מדאורייתא?) (ייתכן וחלקם יוכלו לצאת במשיכה וללא עבוד האדמה לשם כך).
תשובה: א. אפשר לעקור על מנת להניח על מצע מנותק עד אחר השמיטה ואז לשתול. בעצי פרי יש לספור שנות ערלה חדשות משעת הנטיעה החוזרת. ב. יש לבדוק שאת הבורות שיווצרו לא יכסו ולא יראה כמכין לזריעה. ג. מכיוון שהשמיטה נגמרת עוד כחודשיים וחצי כדאי לבקש מהקונים לעשות את העקירה אחר ראש השנה תשס"ט. בברכת התורה והארץ הרב יהודה הלוי עמיחי
שאלה: אכילת ארבה: ידוע שארבה הוא כשר. האם בשרו נחשב "בשרי" או "פרווה", האם ניתן לאכול ארבה ביחד עם מוצרי חלב?
תשובה: ארבה לא נחשב בשר לעניין זה ומותר לאכול אותו עם חלב או עם בשר, כמו דגים.
שאלה: איך יודעים שהתורה ניתנה מה : 1. רציתי לדעת איך אנחנו יכולים לדעת בוודאות שהתורה - כל 5 החומשים - ניתנה ע"י ה במעמד הר סיני ולא נכתבה ע"י משה או נביאים אחרים? איך ייתכן שבמעמד הר סיני ניתנה כל התורה שאומרת מה יהיה לאחר מכן. לדוגמא חטא העגל - אם משה ידע מראש שהעם יחטא בחטא העגל, מדוע הוא נדהם כך כך ושבר את הלוחות? קראתי גם שאומרים שהתורה קיימת מלפני בריאת העולם. האם אין בכך פגיעה בחופש הבחירה של הדמויות בתורה? בעצם אין אפשרות אחרת לבני ישראל אלא לחטוא בחטא העגל, כי זה מה שכתוב בתורה ולא ייתכן אחרת. 2. שאלה נוספת: מדוע כשח תיקנו תקנה עפ"י מה שהתאים לאותה תקופה, הם לא איפשרו לגדולי תורה מאוחרים יותר לשנות את התקנות עפ"י מה שמתאים לתקופות מאוחרות יותר? אתן דוגמא - קראתי שאחד הטעמים למצוות הדלקת נרות הוא בית - שלא ייתקלו בני הבית בחפצים ללא אור. טעם זה אינו רלוונטי לימינו מאחר שיש אור באמצעות שעון שבת (לא שהייתי רוצה שתבוטל מצווה זו - היא מאוד חביבה עלינו)
תשובה: לך, העדות הברורה שכל התורה ניתנה למשה מסיני היא המסורת המוצקה שעברה מאבות לבנים על נבואת משה ועל משה האיש, שכל כולו היה קודש לדבר ה'. דבר שניתברר לבני ישראל במעמד הר סיני, ועבר במסורת בכל ישראל. מסורת מוצקה שעוברת בין מיליוני בני אדם במקומות שונים בלי הבדל היא ראייה של ממש, מוצקה לא פחות מכל ממצא ארכיאולוגי אחר. ממש לא מסתבר שכולם האמינו בטעות ורק אנחנו החכמים גילנו את האמת. מסתבר יותר שאם בני אותו הדור ובני הדורות הסמוכים למתן תורה, בחרו להעביר לילידהן את הידיעה הזו - הרי שהם האמינו בה וידעו אותה ולכן גם מסרו אותה לדורות הבאים. אילו היה ספק בליבם, הם היו אומרים לבניהם אחריהם שהדבר מסופק. ומשלא אמרו כך, סימן שידעו שזו האמת. ואם הם שחיו בסמיכות זמן חשבו כך - כיצד אנו שחיים במרחק כל כך גדו יכולים לחלוק עליהם? אולם באמת לא כל התורה ניתנה בסיני, אלא רק סיפורי התורה עד זמן מתן תורה, וכן המצוות, שחלקן, למרות שנכתבו מאוחר יותר, כבר ניתנו למשה בזמן מתן תורה. אבל בשעה שחטאו ישראל בעגל או במרגלים, לא היתה למשה כל ידיעה על כך מראש. את המשך התורה קיבל משה מאת ה' באוהל מועד ובערבות מואב. ורק בסוף ימיו נתן את ספר התורה השלם והמלא לידי העם. התורה אכן קדמה לעולם, אולם לא התורה בצורה שבה אנו פוגשים אותה בסיפורי התורה, אלא העקרונות של התורה והערכים של התורה נוצרו עוד לפני שנברא העולם, ורק בשעה שהקב"ה הוריד את התורה משמים לארץ, הוא עטף את הערכים ואת המסר הרוחני של התורה בדברים המסופרים בתורה. כך שהבחירה של הדמויות עליהם מסופר בתורה לא נפגעה. הייתה להם בחירה לחיות כפי שרצו, ומשבחרו לעשות מה שעשו, בין אם לטוב או להפך ח"ו, בחר הקב"ה בסיפור חייהם כדי לעביר דרכו לנו את הערכים של התורה. בקשר לתקנות חכמנו, מעיקר הדין יכול בית דין אחד לבטל את התקנות של בית דין אחר, בתנאים מסויימים (המפורטים ברמב"ם, בפרקים א-ב מהל' ממרים) אלא שבעוונותינו פסקה סמיכת החכמים ביננו ולכן אין אנו יכולים לשוב ולשנות את התקנות. אולם חכמי הדורות, פוסקי ההלכה שבכל הדורות ידעו איך להתאים את תקנות ח לכל דור ודר, בצורה שהתקנה תוסיף אור וטוב גם בדורות מאוחרים. את הדלקת נרות שבת מותר מעיקר הדין לקיים על ידי אור של מנורה חשמלית, אך עדיין כולם בוחרים לקיימה כמצוות חכמים בנרות של שעווה או שמן מפני שהדלקת הנרות, גם במקום שלא חסר אור בלעדיהם, מוסיפה הרבה לבית, אולי לא אור גשמי אבל הרבה אור ואהבה בין אנשי הבית. וטעם זה לא בטל למרות שהתקנה נתקנה לפני שנים רבות.
שאלה: כשרות קמח מלא: האם קמח מלא שמיד לאחר הטחינה נשמר בתוך שקית הרמטית מועיל לבעיית ניפוי קמח מלא? (ואז לא יהיה צורך בבדיקת תאריך הטחינה ושימה במקרר)
תשובה: באופן עקרוני זה נכון, אבל בכל אופן כדאי להניח במקרר, מכיוון שלא תמיד האיטום מוחלט. בברכת התורה והארץ הרב יהודה הלוי עמיחי
שאלה: ספיירים ושאריות בצבא: במהלך אימון מילואים קיבל הצוות שלי סטיקלייטים (מקלורים), השתמשנו בהם במהלך האימון ולבסוף נשאר בידי אחד, חשבתי בתחילה שכיון שהשתמשנו בהם וסיימנו את האימון ניתן לקחת את זה, ליתר ביטחון שאלתי את המפקד שלי והוא אמר לי שמבחינה הלכתית הוא לא יודע מה להגיד (מפקד ביינ"יש), וכדאי לשאול את הרס"פ. לבסוף שאלתי את המ"פ מה לעשות עם הסטיקלייט הנותר, הוא אמר לי להביאו אליו, וכשנתתי לו הוא שאל אותי אם אני רוצה אותו, אמרתי שאני לא רוצה לקחת מה שהוא לא שלי, והוא נתן אותו למישהו אחר (שיקח אותו הביתה). מה ההלכה במקרה כזה, האם מותר לקחת שיירים מהאימון, האם כיון שאין למי להחזיר את זה זה נקרא ממון שאין לו תובעין או שמא יש לחוש?
תשובה: מאחר והמקלורים הם ציוד מתכלה וניתנו לכם על מנת להתאמן בהם בכמות כזו שלא הייתה כוונה שתישאר יתרה, אף על פי שהדבר קורה לעיתים תכופות בכמות מזערית (כמו בדוגמה שתיארת), במידה ונותרו מקלורים הם של חיילי הפלוגה לכל צורך שהוא. תשובתי נסמכת על מה שכתב הרא"ש (כתובות פרק רביעי, סימן לב): "... שכיר שנשכר אצל בעל הבית לזמן ידוע וקנה לו בגדים אם יצא תוך זמנו (היינו, הפועל נטש את העבודה לפני סיומה, שלא כפי שסוכם) אדעתא דהכי לא יהיב ליה אבל אם יצא בזמנו, כיון דידע בעל הבית דאורחיה דשכיר למיפק בזמניה איבעי ליה לאתנויי (שלא יקח את בגדי העבודה לעצמו לאחר תום יום העבודה) ומדיהיב ליה בסתר (ללא תנאי) גמר ומקני ליה..." כאשר ניתן ציוד מתכלה לצורך אימון, בכמות המשוערת שתיגמר באמון, אם האימון בוצע כמתוכנן יתרת הרכוש אינה בבעלות הצבא יותר. הרב מנחם פרל
שאלה: חילול ה  על ידי חבר ובתוך חברה: לפעמים שיוצא לי אני יוצא עם חבר שלי חובש כיפה, מין "ערס כזה", ותוך כדי הוא צועק ועושה שטויות ואנשים מעירים לנו על כך שאנו חובשים כיפה. אני הסברתי לו וגם חברים שלי מלא פעמים שזה חילול ה ושיפסיק את זה אבל הוא לא מפסיק. זה גורם לי צער ממש על כך שזה מה שחושבים על הדתיים. שאלה נוספת: האם יש חילול ה בתוך חברה דתית, שכן כולם דתיים,(בלי חילונים)?
תשובה: לא תמיד שמעירים לאדם חובש כיפה בנוגע לאמונתו זה מעיד על כך שנעשה חילול ה', לפעמים אלו דברים בעלמא. לפעמים זהו ניצול הכיפה בכדי להעיר לאדם. אולם אם אתה חש שהדברים נאמרים באמת ולא סתם לקנטר יש בכך חילול ה'. בתוך חברה שכולם יראי שמים יש חילול למי שהוא מיוחד בעבודת ה' שלו. למשל אם יש מישהו בחברה שמתבלט בהנהגותיו יהיה חילול ה' אם יגידו פלוני שלמד תורה כמה לא נאים מעשיו. שנזכה להיות מקדשי שמים.
שאלה: היחס לממיר את דתו: לפני כשנה נודע לי שאחותי בברזיל המירה את דתה לדת הנצרות הפרוטסטנטית, לצערי הרב, יחד עם בנה בן ה-24 עקב הכירות עם נוצריה אדוקה ששטפה את מוחו. בעוד כשבועיים אני נוסע לשליחות לברזיל ואינני יודע כיצד להתייחס אליה. האם לבקר אותה ולנסות לשכנע אותה לחזור אל חיק היהדות? יצויין שהבן הפך לכומר מטיף לצערי ואחותי מבקרת כל יום בכנסיה. אחותי הגדולה כועסת עלי, מדוע נתקתי איתה מגע והפסקתי לצלצל? דבר שהייתי עושה תמיד לפני החגים. היא חושבת שכאדם דתי ועוד רב בית ספר צריכה להיות התנהגות יותר סובלנית כלפיה. היא סיפרה שהאחות שהתנצרה מאוד נפגעה מניתוק הקשרים ומצפה לקבל ממני אות חיים. אגב היא לא מבינה מדוע אינני שמח שהיא עזבה את עולם הכישוף והשטני שהיתה נתונה קודם ועכשיו עוסקת בעשיית חסד כלפי נזקקים כפי שהנצרות "מעודדת". אודה לרב על תשובתו הדחופה במידת האפשר כדי שאוכל לכלכל את מעשי, כגון: קניית כרטיס טיסה וכדומה.
תשובה: משומד הוציא עצמו מכלל ישראל והתנתק ממשפחתו, ונהגו לשבת עליו שבעה כאילו מת.
שאלה: משקל מינימאלי לברית: בשעה טובה נולדו לנו תאומים. הברית לא התקיימה במועדה משום משקלו המועט. האם יש משקל מינימאלי נדרש לברית מילה?
תשובה: אין בהלכה משקל מסוים. הרופאים הם הקובעים את הדבר עפ"י כמה פרמטרים, כגון: בשלות וכדו', ולא רק משקל. מקובל לומר שמשקל פחות משנים וחצי ק"ג הוא בעייתי. מזל טוב, שתזכו לגדלו לתורה לחומע"ט.
שאלה: התנהגות נער בן 16: אחי בן 16 והוא לא יודע מה הוא רוצה מהחיים שלו. הוא לא נותן כבוד לאמא ולי, הוא מתחצף וצועק על אמא, לא מקשיב ועושה מה שהוא רוצה. האם אפשר לדעת מה עובר לו בראש ואיך אפשר לעזור לו?
תשובה: התנהגותו נובעת כנראה מתחושתו שאין מי שמקשיב לו, ולכן לא כדאי לו לדבר יפה ובנחת. הוא סבור שאם יצעק וידבר בצורה חצופה דבריו ישמעו ולפחות לא יתנגדו לו ויתנו לעשות מה שהוא רוצה. ואילו כאשר הוא מדבר בנימוס לא מקשיבים לו ולא מבינים את רצונותיו. צריך לדעת שבחור בן 16 כבר לא ילד קטן והוא דורש יחס כמו של מבוגר, כלומר שיתייחסו אליו ואל רצונות בכבוד. ניתן לעזור לו על ידי זה שיקשיבו לו גם כשהוא לא צועק ומתחצף. לאט לאט הוא יבין שאין טעם לדבר שלא בנימוס, כי גם כשהוא ידבר בנימוס יקשיבו לו. אין זה אומר שצריך להסכים לכל מה שהוא אומר, אבל צריך להקשיב ואז להסביר בצורה הגיונית ומשכנעת מדוע מקבלים או דוחים את דבריו. ובכלל, צריך לשים את שאלת הכבוד בצד. אי אפשר לכפות אדם אחד לכבד אדם אחר. כאשר הוא ירגיש שאתם בצד שלו, לא נגדו, מקשיבים לו ורוצים את טובתו הוא יכבד אתכם גם בלי שתדרשו זאת.
שאלה: האם לברך כשלא כיוונתי על כך? : האם כשאני אוכל לחם ובירכתי המוציא ופתרתי את כל מה שידעתי שאוכל לאחר ברכת המוציא ובאמצע שאכלתי הייתי צמא והמים לא היו על השולחן, האם כשאקח את המים אצטרך לברך עליהם משום שלא התכוונתי לשתות מים?
תשובה: מאחר ובכל ארוחה שותים מים לכן (אם לא חשבת במפורש שלא לשתות מים), מן הסתם, התכוונת גם על המים ואינך צריך לברך עליהם.
שאלה: יריעת ספר תורה שנפסלה : הרב ענה לשאלה, שמותר לכתוב תפילין ומזוזות על יריעת ספר תורה שנפסלה. האם אין בכך בעיה שמורידים מקדושה חמורה לקדושה קלה? מעולם לא נהגנו לעשות כן אלא גנזנו תמיד יריעות שלמות גם אם נשאר בהם הרבה מקום ריק.
תשובה: היום לכתחילה, כשמעבדים את היריעות, מעבדים אותם לאיזה שימוש שיעשה בהם. כך מוזכר בפוסקים אחרונים.
שאלה: נבואת משה רבנו ע"ה בעשרת הזכירות: בכל יום כשאנו קוראים עשרת זכירות אנו אומרים: "ונבואת משה רבנו ע"ה אמת", על איזו נבואה מדובר?
תשובה: אתה מתכוון ל-י"ג עיקרים. עיקר הכוונה במשפט זה הוא שנבואת משה רבינו הייתה מיוחדת והוא קיבל את הנבואה בצורה גבוהה יותר משאר הנביאים, למשל, משה רבינו יכל להתנבא בכל עת שירצה ואילו שאר הנביאים קיבלו את נבואתם בשעת רצון (ועיין בהקדמת הרמב"ם לפרק חלק בסנהדרין). אולם יש פה גם כוונה לתורה שבידינו ולכל מה שקיבלנו במסורת ממשה רבינו.
שאלה: הנהגה והלכות ציבור: ברצוני לשאול את הרב שאלה בעניני הנהגת ציבור. לאחר פטירתו של מר"ן הרב שפירא זצ"ל. האם על הציבור הדתי לאומי להקים גוף של מועצת חכמים שתדריך את הציבור (לדוגמא: הרב שליט"א הרב יעקב אריאל והרב ליכטנשטיין) או להישאר במצב הנוכחי כש"אין לנו" הנהגה רבנית שתאמר את דברה ותפעל בכל התחומים, ולא רק בעניין ארץ ישראל, בצורה כללית או ציבורית (לדוגמא, בעניין מה שקרה השנה עם היתר המכירה או בבחירות לרבנות עיה"ק ירושלים בקרוב. או שלא נחזור על מה שקרה בבחירות לרבנות הראשית ע"מ שתהיה כפי שהרב קוק ראה אותה בשיא תפארתה כ"צומת בחיי האומה" וכו ) והרבה ברכה והצלחה לרב, ובברכת אריכות ימים בהנהגת עם ישראל כולו.
תשובה: השאלה נכונה. ודאי היה מן הראוי שהציבור הדתי לאומי יקבל עליו הנחיה הדרכה של תורה בנושאים ציבוריים, רק שנבחרי הציבור הדתי לאומי לא מודעים לצורך לשמוע לדעת תורה. זו אחת החולשות שלנו כציבור. היה צריך להיות התוועדות של הרבנים השייכים להשקפה הזו והם יביעו את דעתם, מהי דעת התורה בנושאים הציבוריים. באופן מעשי - צריך להשפיע על הפוליטיקיאים שיסכימו לקבל על עצמם חוות דעת בנושאים ציבוריים עקרוניים.
שאלה: מחסום שער חשמלי בחניה בשבת: ביציאה מהבית המעבר היחיד אל הרחוב הוא דרך החנייה ודרך מחסום זרוע למכוניות שעולה בעזרת שלט רחוק וירידתו מופסקת ע"י חיישן תנועה. כאשר המחסום נמצא במצב אופקי סטטי ועוברים בנתיב החיישן אפשר לשמוע קליק למרות שאין כל תנועה במחסום או אור שנדלק נכבה. האם מותר לעבור דרך מחסום זה בשבת? (ניתן להידחק ולעבור ברווח צר מאוד בין בסיס המחסום לבין קיר, אך זה מאוד לא נוח)
תשובה: אתה לא מתכוון לזה ומותר. אם לא כולם יודעים, שנשמע קליק, זהו פסיק רישא דלא ניחא ליה ולא נראה לי שצריך להחמיר בזה.
שאלה: קדושת שביעית בקליפות אבטיחים: קליפות אבטיחים שחלה עליהם קדושת שביעית (אוצר בית דין) האם אפשר להשליכן לאשפה, שהרי יש הנוהגים לכבוש אותן?
תשובה: נראה לי שקליפות אבטיח יש בהם קדושת שביעית שהרי הם מאכל בהמה, והשותלים יודעים על כך, וממילא יש לשמור קדושת שביעית. ובייחוד שבכל קליפת אבטיח יש חלק של הפרי עצמו. בברכת התורה והארץ הרב יהודה הלוי עמיחי
שאלה: הריגת זבובים: קראתי באתר כי אין לחשוש מהרג של חרקים מזיקים אך לא מצאתי תשובה לחרקים לא מזיקים, כגון: זבובים. חרקים אלו לא מזיקים אלא רק מעצבנים. האם מותר להרוג גם אותם?
תשובה: אם החרק אינו מפריע אין להורגו. אם הוא מפריע ואפשר לגרשו זה עדיף, אך אם לא ניתן מותר להרוג.
שאלה: שימוש בשקית "סגורה" כשקית אשפה בשבת: כשאני עושה קניות בסופר אני מביא שקיות רבות, חלקן משומשות (ששמתי בהן משהו) וחלקן "חדשות", כלומר קבוצות של שקיות. כשהן "חדשות" הן בדר"כ מחוברות ביחד, ע"י הדבקה בניילון, או הצמדה, אינני בקיא בטכניקה שבה זה נעשה. 1. האם יש איסור לתלוש שקיות מ"אשכול שקיות" שכזה בשבת, ואם כן מה מהות האיסור (אב מלאכה, איסור מדרבנן,גזירה וכו )? 2. השקיות (ה"חדשות") בדר"כ מגיעות מוכנות לשימוש, אבל לפעמים כתוצאה מייצור לא מדויק,כנראה, הפתח שלהן קצת מחובר, כלומר, לא שפי השקית ממש סגור אלא חלקו וכדי לפתוח צריך להפריד קצת בכוח, מעין תלישה. האם כל מהות ה"הפרדה" במקרה הזה היא לשמש שקית זבל - כלומר שנעשית אך ורק כדי להכניס זבל (כמובן) ולזרוק מיד בתום השימוש, האם זה נחשב תיקון כלי, ואם כן, איזה כלי - מדאורייתא או אולי מדרבנן משום שזה נחשב "כלי גרוע" חבית של מוסטקי? האם זה משנה אם ההפרדה נעשית ביד או לא?
תשובה: 1. אם השקיות דבוקות זו לזו אין לתלוש אותן. אם רק לחץ גורם לכך שהן כאילו מחוברות אך אינן דבוקות מותר לתולשן. 2. אומנם השקיות הן מוסתקי אולם מותר רק לקרוע אותן ע"מ להשתמש בתוכנן ולא לעשות להן פתח יפה ומדויק.
שאלה: גויים בשולחן שבת: מודע אני לכך שאין זו עבירה לשבת עם גוי בזמן קידוש בשולחן שבת, אולם ידוע לי משפט בזוהר האומר: במקום בו נמצאת קליפה, אין השכינה שורה. רב שאיתו דיברתי ייחס אימרה זו גם לגויים בשולחן שבת. האם קדושת השבת נפגמת בצורה כלשהיא כשגויי נמצא בשולחן השבת?
תשובה: בהלכה מוזכר שמותר להזמין גוי בשבת אבל לא ביו"ט. רואים שח, ע"פ תורת הנגלה בכל אופן, אפשרו הזמנת גוי בשבת. יכול להיות שעל פי הפנימיות יש בזה פגם אבל זו לא הדרכה לציבור.
שאלה: מצלמה חדשה בשלושת השבועות: קנינו לפני שלושת השבועות מצלמה דרך האינטרנט אך נקבל אותה רק אחרי י"ז בתמוז, האם יהיה מותר להשתמש בה במשך שלושת השבועות?
תשובה: הבעיה היא לברך ברכת 'שהחיינו' בשלושת השבועות. למעשה, תשתמשו בה ואת ברכת 'שהחיינו' תברכו בשבת.
שאלה: קניית פמוטים בשלושת השבועות: 1. האם מותר (לאשכנזים) לקנות פמוטים בשלושת השבועות או בתשעת הימים, כאשר השימוש בהם יתחיל להיעשות רק אחר תשעה באב? 2. כשהפמוטים יקרים ושמחים בהם - האם רק האשה צריכה לברך שהחיינו, או גם הבעל (למרות שלא מדליק הנרות)? 3. באיזה שלב יש לברך - בשעת ההזמנה הקנייה השימוש הראשון?
תשובה: בתשעת הימים בודאי שלא. בשלושת השבוע האיסור הוא לברך שהחיינו אולם על רכוש משותף מברכים הטוב והמטיב, אך על פמוטות המשרתות בעיקר את האישה הברכה היא שהחיינו, ולכן אין לקנותם עכשיו.
שאלה: כשרות שעטנז על מזרן: 1) האם חובה לבדוק בחנות מזרנים כשרות משעטנז? 2) איזה סוג מזרן אינו צריך כשרות (עבה רך, בד גומי)?
תשובה: לא שמעתי שיש חשש שיכניסו שמה פשתן וצמר. ככלל, בתוצרת הארץ לא משתמשים בפשתן בגלל היוקר, גם בחו"ל אין חשש על כל בגד.
שאלה: נישואי גרושה שבעלה הקודם נפטר: מה הדין של גרושה שאח"כ בעלה הקודם נפטר, האם ניתן לומר "דל מהכא גירושין" - או "אפקעינהו רבנן גירושין מיניה" כך שהיא תוגדר כאלמנה ותוכל להינשא לכהן?
תשובה: שם הגירושין לא פקע ממנה (ובודאי אינה נחשבת אלמנה שהרי התגרשה מאדם זה קודם מותו) ולכן לא תוכל להנשא לכהן. הרב תומר ישראלי
שאלה: מוות על קידוש ה  על ידי יהודי: אם יהודי, ח"ו, הורג יהודי אחר בגלל שקיים מצווה, האם אותו יהודי שנהרג נחשב שמת על קידוש ה?
תשובה: אם זו הייתה גזירה לעבור על דת אין הבדל מי גוזר גוי או מלך מישראל. כך היה בזמן מנשה ואחז שגזרו לעבור על התורה, זוהי שעת השמד וחייבים למסור הנפש.
שאלה: חנוכת בית בשבת: נכנסתי להתגורר בערב שבת בדירה שכורה. האם ניתן להפוך את הסעודה השלישית ביום שבת לסעודת חנוכת הבית, הכוללת את התפילה והברכות של חנוכת הבית? מבלי כמובן שיגרם חילול שבת בכי הוא זה.
תשובה: המנהג הוא, לא להכנס לישון בבית חדש ללא חניכתו ע"י הלימוד שהודפס בסידורים וע"י הסעודה. ולכן, מומלץ לשבת ולקרוא את הסדר לפני השינה, אפילו לבד. למחרת ניתן בהחלט להפוך את הסעודה השלישית בשבת לסעודת חנוכת בית, לאחר אמירה משותפת במנין של התיקון. ברכה והצלחה! הרב יונתן סרור
שאלה: הכשרת סטייק אנטריקוט: לצורך הכנת סטייק אנטריקוט שמובחן בו דם, איך מכשירים?
תשובה: צליית הבשר מוציאה את הדם. מעיקר הדין כשצולים אין צורך למלוח, עיקר הוצאת הדם היא על-ידי החום. אמנם יהודי אשכנז מחמירים לשים קצת מלח. בכל אופן יש לצלות באופן שיהיה לדם היכן לזוב ולא במחבת.
שאלה: הכשרת תבנית נירוסטה: השארתי אצל אחותי תבנית אפיה לתנור מנירוסטה, והיא עשתה בו שימוש לאוכל בשרי. כיצד אוכל, אם בכלל, להפוך את התבנית לפרווה? (אשכנז)
תשובה: תבנית אפיה שנטרפה יש להכשירה על ידי ליבון. אבל במקרה שלך, שהתבנית הפכה לבשרית ולא נטרפה, אין צורך כלל להכשירה אלא אפשר לבשל בו מאכלי פרווה גם לצורך סעודה חלבית, אם לא בישלת בו בשר ב-24 שעות האחרונות.
שאלה: כוכב נולד לנשים: האם לנשים מותר לראות את התכנית "כוכב נולד", אם לא, מה להגיד להם כדי שיפסיקו לראות אותה?
תשובה: התוכנית "כוכב נולד" בעייתית (מעבר לבעייה של הצניעות ושירת נשים) במסר שהיא מעבירה לצופים, כאילו ההצלחה היא בלהיות כוכב שחי חיי פירסום, וכאילו הדבר החשוב ביותר בחיים הם כל אותם הבלים בהם עסוקים המתחרים בתוכנית. מי שעוקב אחר התוכנית בקביעות חולם להיות כוכב כמותם, ופתאום הדברים החשובים באמת בחיים הופכים להיות שוליים, והתקוות לחיים דמיוניים, שיוצר במאי הטלוויזיה, הופכים להיות מודל לחיקוי ולשאיפה של הצופה. הפאר, בתי המלון, הנסיעות לחו"ל, השירה מול קהל והתקשור הבלתי פוסק לא נמצא בחיים האמיתיים. זה רק בתוכנית. אבל זה משדר לאדם שאלו החיים האמיתיים. אילו, דרך משל, היו עושים "כוכב נולד" על מעשה חסד. כל מתחרה מקבל משפחה או אדם הצריך עזרה ומי שעוזר לו הכי הרבה נבחר למקום הראשון, היה מקום לצפות בזה. אבל תוכנית שגורמת לאדם לשקוע בחלומות ודמיונות על חיים שאינם מציאותיים עדיף שלא לצפות בה, לא לבנים ולא לבנות. צריך לדעת שלמסך הטלוויזיה יש השפעה עצומה על הצופים, ובטח בתוכנית בעלת פרקים רבים. והזוהר שמלבישים בו את המתחרים מחלחל את לב הצופים. האמת צריכה להיאמר, שלא רק בתוכנית הזאת, אלא במכלול התוכניות שמוצעות היום לצפייה בערוצים השונים, מלבד בעיית הצניעות, ועוד, בולט הרצון להציג את החיים לא כפי שהם באמת, אלא בצורה דמיונית. וצופים רבים מושפעים מכך ומנסים לבנות את חיים על פי אותם דפוסים שראו בסרטים ובתוכניות, כאילו הכל יפה ונוצץ מרגש ומלהיב, אלא שכאן באה האכזבה הגדולה. לאחר מאמצים ניכרים, פעמים של שנים רבות, מתברר לאדם שהוא רודף אחר דבר שכלל לא קיים. אגב, בעניין זה מי שיכול להשפיע זה דווקא הצופים, ש"יצביעו ברגלים". אם בסקרי דעת הקהל יתברר שאין הרבה צופים לכוכב נולד, ולעוד תוכניות מסוג זה, שמנסות לרמות את הצופים - האחראים על מערכת התוכניות בטלוויזיה יפסקו לשדר אותם.
שאלה: כוונת ברכת כהנים: מהי הכוונה הרצויה בברכת כהנים?
תשובה: לכוון את כוונת המילים בפשט, וכן לכוון לברך או להתברך.
שאלה: כנימות בפירות הדר ובישול בתמצית לימון: 1. האם חוששים בפירות הדר (תפוז, לימון, פומלה) לכנימות, אם כן, איך מנקים בחול ואיך בשבת? 2. האם יש איזו בעיה לקלף פומלה (בגלל הכנימות) בשבת? 3. האם יש בעיה (מצד כנימות או חרקים) לסחוט לימון בשבת? 4. האם יש בעיה של בישול, אם מערים מים רותחים על תמצית של לימון בשבת?
תשובה: 1. בד"כ בפירות שבאים מפרדס טוב ומיון טוב, אין כנימות, אולם בעצים שאין משקיעים בהם יש הרבה כנימות, אפשר להוריד אותם לפני קילוף על ידי שפשוף עם "סקוץ'", וכל דבר המסיר כנימות. בשבת יש להקפיד שלא יעברו הכנימות ליד ומשם חזרה לפרי, ועל כן מי שיכול לשטוף ביום ששי עדיף ואם לא יש לקלף בצורה הנזכרת ולראות שלא עברו כנימות לפרי הקלוף. 2. אין בעיה לקלף, על פי מה שאמרנו לעיל 1. 3. בסחיטה על פי רוב אין חדירה של כנימות, אלא א"כ הלימון מאד נגוע. 4. אינני יודע מהי תמצית לימון וכיצד היא עשויה. בכל אופן אם יש לימון שלא מבושל וכעת שופכים עליו מים מכלי ראשון הרי זה אסור. בברכת התורה והארץ הרב יהודה הלוי עמיחי
שאלה: גוי נגע במזוזה האם פוסלה?: פועל ערבי עבד בביתו של חברי בשיפוצים,במהלך עבודתו על משקופי הדירה התפרקה המזוזה והערבי נגע בה ומסרה לבעל הדירה, האם המזוזה פסולה?
תשובה: המזוזה לא נפסלת בכך.